Ved det seneste kommunalvalg i 2017 tog konstitueringen seks dage i Læsø Kommune, men i den her omgang har øens politikere altså formået at gøre det på noget mindre tid. Natten til onsdag - klokken halv to - kom de ud af forhandlingslokalet med beskeden om, at der var landet en aftale. Alle ni byrådsmedlemmer er gået sammen, og fra 1. januar hedder den nye borgmester Tobias Birch Johansen fra Venstre. Fire års erfaring Tobias Birch Johansen er nuværende viceborgmester i Læsø Kommune, og rollen som borgmester er ikke helt fremmed for ham. I valgperioden fra 2014 til 2018 sad han også for enden af bordet som borgmester. Venstre har fået hele tre mandater, mens Læsø Borgerliste og Konservative får to mandater, og Socialdemokratiet og Dansk Folkeparti får hver et mandat på Læsø.

Opsummering:
Fra det nye år hedder Læsø Kommunens borgmester Tobias Birch Johansen. Det er netop meldt ud.